เรื่องร้องเรียน (ความสะอาด,ต้นไม้,สะพาน,ความปลอดภัย,ท่อระบายน้ำ,คลอง) วันที่ 2023-01-18 02:41:41 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002122

ขอความอนุเคราะห์ขุดลอกท่อระบายน้ำ จัดสรรถังขยะ และตัดต้นไม้ใหญ่ บริเวณหมู่บ้านบุญสูง ซอยวิภาวดีรังสิต 46 (บุญสูง)  เขตจตุจักร  จุดสังเกตอยู่ใกล้กับโชว์รูมรถยนต์โตโยต้า สาขาวิภาวดี 46 เนื่องจากเมื่อประมาณสัปดาห์ที่แล้ว(ไม่ทราบวันเวลาที่แน่ชัด) บริเวณหมู่บ้านดังกล่าวมีการปรับภูมิทัศน์ก่อสร้างสะพานทางรถไฟ ทำให้มีแคมป์คนงานก่อสร้างมาอยู่ในพื้นที่ จำนวนประมาณ 100-200 คน โดยคนงานส่วนใหญ่ มักจะชอบทิ้งขยะที่เป็นเศษทราย วัสดุอุปกรณ์การก่อสร้าง รวมถึงเศษขยะเศษอาหารที่คนงานก่อสร้างนำมารับประทานทิ้งลงไปในท่อระบายน้ำและบริเวณคลองหน้าหมู่บ้านฯ ไปจนถึงโชว์รูมรถยนต์โตโยต้าฯ ทำให้เกิดปัญหามีปริมาณขยะที่อยู่ในท่อระบายน้ำเป็นจำนวนมาก มีกลิ่นเหม็นเน่า และเศษขยะมีการพัดปลิวเข้ามาในบริเวณบ้านเรือนของประชาชนที่อาศัยอยู่ในพื้นที่ และในหมู่บ้านมีจำนวนถังขยะไม่เพียงพอต่อจำนวนประชากรที่อาศัยอยู่ โดยรถเก็บขยะจะเข้ามาเก็บขยะสัปดาห์ละ 1 ครั้ง ทำให้มีถังขยะไม่เพียงพอต่อปริมาณขยะที่มีเป็นจำนวนมาก ประสบปัญหาเรื่องขยะมาเป็นระยะเวลาประมาณ 30 ปี ประกอบกับภายในหมู่บ้านดังกล่าวประชาชนมีการปลูกต้นไม้เป็นจำนวนมากเมื่อมีการตัดแต่งกิ่งต้นไม้แล้วนำไปทิ้ง รถขยะเก็บเศษกิ่งไม้ไปไม่หมดอีกด้วย ประสบปัญหามาเป็นระยะเวลาประมาณ 5 ปี ประกอบกับผู้ร้องแจ้งว่า บริเวณซอยมงคลนิเวศน์ แขวงลาดยาว เขตจตุจักรฯ จุดสังเกตอยู่ใกล้ร้านสะดวกซื้อ เซเว่นอีเลฟเว่น มีต้นปีบขนาดใหญ่ อยู่ติดกับเสาไฟฟ้า ซึ่งผู้ร้องเกรงว่า หากเกิดพายุอาจจะก่อให้เกิดอันตรายไฟฟ้าลัดวงจรภายในหมู่บ้านมงคลนิเวศน์ได้ จึงประสงค์ให้เจ้าหน้าที่เข้าไปดำเนินการตัดต้นไม้ดังกล่าวด้วย ซึ่งผู้ร้องแจ้งว่า หากมีเจ้าหน้าที่ลงพื้นที่ตรวจสอบสามารถแจ้งหมายเลขโทรศัพท์ของผู้ร้องให้กับเจ้าหน้าที่ได้ ผู้ร้องจึงขอความอนุเคราะห์จากหน่วยงานที่เกี่ยวข้องลงพื้นที่ตรวจสอบ เพื่อแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนที่อาศัยอยู่ในพื้นที่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata